ئارۆ هەینی سەعات ۱۳:۰۰، بڕیار بێ جە شەقامو سالمی جە سلێمانییە، گەنجێ وڵاتپارێزێ کوردستانی دژ بە گۆشەگیری ئیمرالی و داگیرکاری تورکیای چالاکی ئەنجام بدانە. بەڵام هێزەکێ ئاساییشی ڕاگیریشان جە چالاکییەکەی کەرد و پەلامارو چالاکوانەکانشان دان و جە ئاکامشەنە ۲۰ چالاکۋانێ و ڕۆچنامەۋانێ بەنامێ "بەرهەم لەتیف"یشان دەستگیرێ کەردێنێ. 
ڕۆچنامەۋان بەرهەم لەتیف، کار پەی ئاژانسو ڕۆژنیوزی مەکەرۆنە و جە ئانو ڕوماڵکەردەیەنە دەستگیرکریان و تا ئیسە ئازاد نەکریان.
باھۆز کوردی، ئەندام جە ڕێکۋزیاو "گەنجێ وڵاتپارێزێ کوردستانی" بە ئاژانسەکەیمان فورات نیوزیش ۋات: "هیشتا چالاکییەکەمان دەست پنە نەکەردەبێ، ئاساییش بێهۆکار هێرشش کەرد سەرمان و ۲۰ ئەندامێ ئێمە و ڕۆچنامەۋان بەرهەم لەتیف-شان دەستگیرێ کەردێ".
